pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-DAD ร่วมโครงการ “แยกขวด สู้ภัยโควิด” แปรรูปทำชุด PPE และจีวร สำหรับพระสงฆ์
วันศุกร์ที่ 9 กันยายน 2565
DAD ร่วมโครงการ “แยกขวด สู้ภัยโควิด” แปรรูปทําชุด PPE และจีวร สําหรับพระสงฆ์
DAD Asset Development ส่งมอบขวดพลาสติกใช้แล้ว (ขวด PET) ในโครงการ “แยกขวด สู้ภัยโควิด” ให้แก่พระราชวัชรบัณฑิต (ประนอม ธมฺมาลงฺกาโร) เจ้าอาวาสวัดจากแดง อําเภอพระประแดง จังหวัดสมุทรปราการ เพื่อนําขวดมาแปรรูปทําชุด PPE สําหรับพระสงฆ์ใช้ในการปฏิบัติศาสนกิจ
นายธีธัช สุขสะอาด รองกรรมการผู้จัดการ บริษัท ธนารักษ์พัฒนาสินทรัพย์ จํากัด (DAD Asset Development) ร่วมกับนายอิสรินทร์ สุวัฒโน กรรมการบริหาร บริษัท สโตนเฮ้นจ์ อินเตอร์ จํากัด (มหาชน) (STI) ผู้แทนกลุ่มที่ปรึกษาควบคุมงานก่อสร้างโครงการพัฒนาพื้นที่ส่วนขยายศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ โซนซี ส่งมอบขวดพลาสติกใช้แล้ว (ขวด PET) ในโครงการ “แยกขวด สู้ภัยโควิด” ให้แก่พระราชวัชรบัณฑิต (ประนอม ธมฺมาลงฺกาโร) เจ้าอาวาสวัดจากแดง อําเภอพระประแดง จังหวัดสมุทรปราการ เพื่อนําขวดมาแปรรูปทําชุด PPE สําหรับพระสงฆ์ใช้ในการปฏิบัติศาสนกิจ ในช่วงสถานการณ์โควิด-19 ระบาด และนํามาขวดพลาสติกที่ใช้แล้วมารีไซเคิลเป็นผ้าผืน เพื่อให้จิตอาสาของชุมชนนํามาตัดเย็บเป็นชุดผ้าไตรจีวรถวายให้แก่พระสงฆ์ได้สวมใส่
สําหรับโครงการ “แยกขวด สู้ภัยโควิด” DAD ได้เริ่มดําเนินการตั้งแต่เดือนตุลาคม 2564 ที่ผ่านมา โดยได้ตั้งจุดรับบริจาคในบริเวณโดยรอบโครงการศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ ทั้งหมด 3 จุด ได้แก่ 1. อาคารราชบุรีดิเรกฤทธิ์ (อาคาร A) บริเวณประตู 6 ชั้น 1 2. อาคารรัฐประศาสนภักดี (อาคาร B) บริเวณทางเชื่อมอาคารจอดรถ ชั้นที่ 2 และ 3. กองอํานวยการร่วมโครงการศูนย์ราชการเฉลิมพระเกียรติฯ โซน C (ตั้งอยู่บริเวณตรงข้ามอาคาร B) รวมระยะเวลาในการรวบรวมขวดพลาสติกกว่า 11 เดือน มีปริมาณขวดพลาสติกกว่า 275 กิโลกรัม
ทั้งนี้ โครงการดังกล่าว ยังสอดคล้องตามแผนพัฒนารัฐวิสาหกิจ พ.ศ. 2566-2570 ที่ให้ความสําคัญกับภาวะโลกร้อน การลดปริมาณของก๊าซคาร์บอนไดออกไซต์ (CO2) และการใช้ทรัพยากรที่มีอยู่อย่างคุ้มค่าและยั่งยืน (Reduce Reuse and Recycle) เพื่อเป็นการช่วยลดปัญหาการแยกขยะ การหมุนเวียนพลาสติกที่ใช้แล้ว และการส่งเสริมการรีไซเคิลขยะให้เกิดมูลค่าทําให้เกิดประโยชน์ต่อสิ่งแวดล้อมและถือเป็นงานด้านกิจกรรมเพื่อสังคมอีกด้วย เมื่อวันที่ 6 กันยายน 2565
รัฐบาลไทย-ข่าวทำเนียบรัฐบาล-นายกฯ สั่งเข้ม เร่งปราบผู้กระทำความผิดเกี่ยวกับยาเสพติด อย่างต่อเนื่องและครบวงจร ยืนยันรัฐบาลให้ความสำคัญอย่างจริงจังมาโดยตลอด
วันอังคารที่ 11 ตุลาคม 2565
นายกฯ สั่งเข้ม เร่งปราบผู้กระทําความผิดเกี่ยวกับยาเสพติด อย่างต่อเนื่องและครบวงจร ยืนยันรัฐบาลให้ความสําคัญอย่างจริงจังมาโดยตลอด
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม มีบัญชาให้ตํารวจเร่งรัดปราบปรามผู้กระทําความผิดเกี่ยวกับยาเสพติดอย่างเร่งด่วนแบบครบวงจรและต่อเนื่อง เพื่อสร้างความเชื่อมั่นให้กับประชาชน และบูรณาการกับทุกภาคส่วน ทั้งฝ่ายปกครอง ท้องถิ่น สาธารณสุข เพิ่มความเข้มในการปราบปรามจับกุมผู้กระทําความผิด จัดทําฐานข้อมูลเพื่อจัดลําดับความรุนแรงของอาการ เพื่อนําเข้าบําบัดรักษา
.
พร้อมเน้นย้ําผู้บังคับบัญชาทุกระดับ ต้องลงไปขับเคลื่อนนโยบายตามที่สั่งการ รวมทั้งติดตาม ตรวจสอบและควบคุมความประพฤติของผู้ใต้บังคับบัญชาไม่ให้เกี่ยวข้องกับยาเสพติดทั้งทางตรงและทางอ้อมโดยเด็ดขาด หากพบการกระทําความผิด จะต้องดําเนินการทางกฎหมายอาญา ทางวินัยและการปกครองอย่างเฉียบขาดทุกราย ยืนยันว่ารัฐบาลเดินหน้าป้องกันและแก้ไขปัญหายาเสพติดอย่างจริงจังมาโดยตลอด
.
อย่างไรก็ตาม ประชาชนสามารถช่วยกันแจ้งเบาะแสยาเสพติดมาได้ที่สายด่วน 1386 ซึ่งจะได้รับรางวัลนําจับ และมีหน่วยงานที่เกี่ยวข้องดูแลข้อมูลของคนแจ้งเบาะแสให้ได้รับความปลอดภัยด้วย
.
อ่านเพิ่มเติม คลิกhttps://www.thaigov.go.th/news/contents/details/60257
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สปสช. ยืนยันไม่ลอยแพผู้ป่วย หลังยกเลิกสัญญา 9 รพ.เอกชน ในระบบบัตรทอง พร้อมจัดหน่วยบริการรองรับ 1 ต.ค. 65 ยังรักษาตามสิทธิได้เช่นเดิม
วันอังคารที่ 20 กันยายน 2565
สปสช. ยืนยันไม่ลอยแพผู้ป่วย หลังยกเลิกสัญญา 9 รพ.เอกชน ในระบบบัตรทอง พร้อมจัดหน่วยบริการรองรับ 1 ต.ค. 65 ยังรักษาตามสิทธิได้เช่นเดิม
.....
สํานักงานหลักประกันสุขภาพแห่งชาติ (สปสช.) เผยถึงกรณีการยกเลิกสัญญาบริการสาธารณสุขโรงพยาบาลเอกชนในระบบหลักประกันสุขภาพแห่งชาติ หรือบัตรทอง 30 บาท 9 แห่ง ได้แก่ รพ.มเหสักข์, รพ.บางนา 1, รพ.ประชาพัฒน์, รพ.นวมินทร์, รพ.เพชรเวช, รพ.ผู้สูงอายุกล้วยน้ําไท 2, รพ.แพทย์ปัญญา, รพ.บางมด และ รพ.กล้วยน้ําไท มีผลตั้งแต่วันที่ 1 ต.ค. 65 เป็นต้นไป หลังตรวจพบการเบิกจ่ายเพื่อบริการสาธารณสุขไม่ถูกต้อง
.
พร้อมยืนยันไม่กระทบต่อการรักษาผู้ป่วย โดยได้เตรียมความพร้อมเพื่อเพิ่มทางเลือกให้กับประชาชน เช่น คลินิกเวชกรรม คลินิกชุมชนอบอุ่น คลินิกการพยาบาลและการผดุงครรภ์ และร้านยา ฯลฯ และจัดระบบบริการปฐมภูมิรูปแบบใหม่คือ ระบบบริการการแพทย์ทางไกล (Telemedicine) เป็นต้น
.
มาตการรองรับผู้ป่วยที่ต้องรักษาต่อเนื่อง
1. ผู้ป่วยในที่ยังนอนรักษาตัวอยู่ใน รพ. 9 แห่ง รักษาต่อไปเช่นเดิม จนกว่าจะสิ้นสุดการรักษาโดย สปสช. จะรับผิดชอบค่าใช้จ่าย
2. ผู้ป่วยนัดรักษา 5 กลุ่ม ได้แก่ สตรีใกล้คลอด, ผู้ป่วยมะเร็งที่ต้องรับเคมีบําบัดและรังสีรักษา, ผู้ป่วยมีนัด ทําอัลตราซาวด์, ทําซีทีสแกน และทํา MRI ยังคงรักษาตัวตามนัดต่อไปได้
3. ผู้ป่วยโรคเรื้อรัง เช่น เบาหวาน ความดันโลหิตสูง หอบหืด โรคปอดอุดกั้นเรื้อรัง โรคหลอดเลือดสมอง ฯลฯ ที่มีนัดติดตามอาการให้ไปรับการรักษาตัวต่อที่ ไปรักษาที่คลินิกชุมชนอบอุ่น คลินิกเวชกรรม และศูนย์บริการสาธารณสุขใกล้บ้าน ผู้ป่วยสามารถติดต่อที่หน่วยบริการได้เอง หรือ โทร.มาที่สายด่วน สปสช. 1330 กด 6 เพื่อประสานการรักษาต่อได้
4. ผู้ป่วยเอชไอวี และวัณโรคที่ต้องรับยาต่อเนื่อง ให้ไปรับการรักษาตัวต่อได้ที่ศูนย์บริการสาธารณสุขทั้ง 69 แห่ง หรือโรงพยาบาลของรัฐใกล้บ้าน
5. ผู้ป่วยที่ต้องรับการฟอกไต หรือมีนัดผ่าตัดหัวใจ ทําบอลลูนหัวใจ หรือใส่สายสวนหัวใจ ยังคงรับการรักษาที่ 9 รพ. เดิมได้ตามปกติ
.
สําหรับผู้ที่ยังไม่ป่วยหรือไม่ใช่ผู้ป่วยรักษาต่อเนื่อง แต่ได้สิทธิรับรักษาใน รพ. 9 แห่ง สามารถเลือกหน่วยบริการใหม่ได้ โดยเข้าไปลงทะเบียนในเว็ปไซต์ สปสช. https://www.nhso.go.th/page/hospital
.
สอบถามรายละเอียดเพิ่มเติมได้ที่ สายด่วน สปสช. 1330 กด 6 หรือไลน์ สปสช. @nhso คลิก https://lin.ee/zzn3pU6
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลฟื้นฟูท่องเที่ยวไทยต่อเนื่อง คาดปี 2566 จะมีรายได้รวมสูงสุด 2.38 ล้านล้านบาท
วันอังคารที่ 27 กันยายน 2565
รัฐบาลฟื้นฟูท่องเที่ยวไทยต่อเนื่อง คาดปี 2566 จะมีรายได้รวมสูงสุด 2.38 ล้านล้านบาท
วันอังคารที่ 27 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลเร่งฟื้นฟูการท่องเที่ยวหลังบรรยากาศการเดินทางเริ่มกลับมาคึกคัก
โดยร่วมกับผู้ประกอบการด้านการท่องเที่ยว พัฒนาแหล่งท่องเที่ยวเชิงธรรมชาติ
ยกระดับการท่องเที่ยวเชิงสุขภาพ ส่งเสริมการขายร่วมกับสายการบินในช่วง High Season
ซึ่งคาดว่าในไตรมาสสุดท้ายของปีนี้จะมีนักท่องเที่ยว 1.5 ล้านคน/เดือน
และตลอดทั้งปีจะมีนักท่องเที่ยวเดินทางเข้ามาได้ตามเป้าหมาย 10 ล้านคน ทั้งนี้ ในปี 2566
ตั้งเป้าหมายให้การท่องเที่ยวไทยกลับมาอยู่ในสัดส่วนร้อยละ 80 ของปี 2562 ก่อนสถานการณ์โควิด-19
โดยคาดว่าจะมีรายได้จากการท่องเที่ยวรวมทั้งสิ้น 1.73 ล้านล้านบาท
และหากดําเนินการได้ตามสถานการณ์ที่เอื้ออํานวยทุกด้าน หรือ Best Case Scenario
คาดว่าจะมีรายได้รวมได้มากถึง 2.38 ล้านล้านบาท
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ประชุมขับเคลื่อนผลักดันแนวทางการนำกัญชาช่วยลดอันตรายจากการใช้ยาเสพติดที่รุนแรง
วันพุธที่ 12 ตุลาคม 2565
ประชุมขับเคลื่อนผลักดันแนวทางการนํากัญชาช่วยลดอันตรายจากการใช้ยาเสพติดที่รุนแรง
นายแพทย์ประพนธ์ ตั้งศรีเกียรติกุล ผู้ช่วยรัฐมนตรีประจําสํานักนายกรัฐมนตรี ประธานคณะกรรมการขับเคลื่อนนโยบายกัญชาเสรีทางการแพทย์ เป็นประธานในการประชุมคณะอนุกรรมการขับเคลื่อนนโยบายกัญชาเสรีทางการแพทย์ ครั้งที่ 2/2565
นายแพทย์ประพนธ์ ตั้งศรีเกียรติกุล ผู้ช่วยรัฐมนตรีประจําสํานักนายกรัฐมนตรี ประธานคณะกรรมการขับเคลื่อนนโยบายกัญชาเสรีทางการแพทย์ เป็นประธานในการประชุมคณะอนุกรรมการขับเคลื่อนนโยบายกัญชาเสรีทางการแพทย์ ครั้งที่ 2/2565 ในวันที่ 11 ตุลาคม 2565 เวลา 09:00 -12.00 น ซึ่งการประชุมในครั้งนี้ได้กล่าวถึงความสําคัญของการลดอันตรายจากการใช้ยาเสพติด (Harm Reduction) ความหมายคือ การลดปัญหา หรือภาวะเสี่ยงอันตราย การแพร่ระบาด การสูญเสียจากยาเสพติด เนื่องจาก มติที่ประชุมสมัชชาสหประชาชาติสมัยพิเศษว่าด้วยปัญหายาเสพติดโลก ค.ศ. 2016 (UNGASS 2016) แนะนําให้ภาคีกําหนดให้มีมาตรการทางเลือกกับผู้เสพยาเสพติด เพื่อผู้เสพเข้าสู่การบําบัดรักษา เช่น การนํามาตรการลดอันตรายจากยาเสพติด (Harm Reduction) รวมถึงการพัฒนาทางเลือก (alternative development) มาปรับใช้ เพื่อให้การแก้ไขปัญหายาเสพติดเป็นไปอย่างยั่งยืน
กัญชา ถูกนํามาใช้ในการลดอันตรายจากการใช้ยาและยาเสพติดที่รุนแรง (Harm Reduction) ในต่างประเทศมีงานวิจัยในการนําสาร CBD (ซีบีดี) ในกัญชามาใช้บําบัดการติดยาแอมเฟตามีน เช่น ในแวนคูเวอร์ แคนาดา ปี 2021 มีโครงการใช้กัญชาเพื่อลดอันตรายจากการใช้สารเสพติดอื่น ๆ ได้ สามารถทดแทนการใช้สารกลุ่มกระตุ้นจิตประสาทได้ถึง 50% ทดแทนการใช้โอปิออยด์ได้ถึง 31%, ในนิวยอร์ค สหรัฐอเมริกา ปี 2021 การใช้กัญชาอาจเป็นทางเลือกทางการแพทย์ที่ปลอดภัยกว่าการใช้โอปิออยด์ เพิ่มการเข้าถึงการลดอันตรายจากการใช้ยาเสพติด ทางด้านทรัพยากรและการรักษา, ในโคโลราโด สหรัฐอเมริกาปี 2005 ในประชากรส่วนใหญ่ที่ใช้กัญชา จะไม่ไปใช้ยาเสพติดที่รุนแรงกลุ่ม Hard drugs ฯลฯ ในประเทศไทยก็มีผลงานวิจัยองค์ความรู้การแพทย์แผนไทยเรื่องนี้เช่นกัน เช่น ตํารับยาอดฝิ่นที่มีกัญชาเป็นส่วนผสม
การประชุมในครั้งนี้ได้เน้นเรื่องการพัฒนาการนํากัญชามาใช้ในการลดอันตรายจากการใช้ยาเสพติดที่รุนแรง เช่น ยาบ้า ซึ่งเป็นปัญหามากในปัจจุบันของประเทศ จึงได้จัดตั้งคณะทํางานที่เกี่ยวข้อง เช่น กรมการแพทย์ กรมการแพทย์แผนไทยและการแพทย์ทางเลือก กรมสุขภาพจิต สถาบันกัญชาทางการแพทย์ ฯลฯ มาช่วยกันพัฒนาจัดทําแนวทางลดอันตรายจากยาเสพติด (Harm Reduction) อย่างจริงจัง รวมถึงจัดตั้งคณะอนุกรรมการด้านงานวิจัยกัญชาทางการแพทย์ เพื่อรวบรวม พัฒนา ต่อยอดองค์ความรู้ในด้านกัญชาทางการแพทย์ของประเทศไทย
************************************** 12 ตุลาคม 2565
รัฐบาลไทย-ข่าวทำเนียบรัฐบาล-รฟม. กำชับผู้รับจ้างโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
วันพุธที่ 14 กันยายน 2565
รฟม. กําชับผู้รับจ้างโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
ขุดลอกคูคลองในแนวก่อสร้างรถไฟฟ้า เพื่อเพิ่มประสิทธิภาพการระบายน้ําในช่วงฤดูฝน
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ในฐานะหน่วยงานที่รับผิดชอบดําเนินการก่อสร้างโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ได้กําชับให้ผู้รับจ้างก่อสร้างงานโยธาทุกสัญญา ติดตามเฝ้าระวังแนวพื้นที่ก่อสร้างในช่วงฤดูฝน และดําเนินการลอกท่อระบายน้ําตลอดแนวเส้นทางโครงการฯ อย่างต่อเนื่อง เพื่อป้องกันเศษวัสดุอุดตันในแนวก่อสร้างรถไฟฟ้า เพิ่มประสิทธิภาพการระบายน้ําให้ดีมากยิ่งขึ้น โดยกิจการร่วมค้า ซีเคเอสที ผู้รับจ้างงานออกแบบและก่อสร้างอุโมงค์ทางวิ่งและสถานีใต้ดิน สัญญาที่ 1 ช่วงศูนย์วัฒนธรรมฯ - รามคําแหง 12 ได้ดําเนินการลอกท่อระบายน้ํา บริเวณพื้นที่ก่อสร้างตั้งแต่สถานีศูนย์วัฒนธรรมแห่งประเทศไทย สถานี รฟม. และสถานีวัดพระราม 9 ตลอดแนวถนนรัชดาภิเษก ถนนวัฒนธรรม ถนนเทียมร่วมมิตร และถนนพระราม 9
ทั้งนี้ รฟม. ได้เน้นย้ําให้ที่ปรึกษาโครงการ กํากับดูแลให้ผู้รับจ้างฯ ลอกท่อระบายน้ําตามแนวก่อสร้างรถไฟฟ้า และเฝ้าระวังสถานการณ์ พร้อมจัดเตรียมเจ้าหน้าที่และเครื่องสูบน้ํา เพื่อช่วยเหลือและอํานวยความสะดวกให้แก่ประชาชน ตามนโยบายด้านความรับผิดชอบต่อสังคมในการให้ความสําคัญแก่ประชาชนและชุมชนตามแนวสายทางโครงการรถไฟฟ้าซึ่งอาจจะได้รับผลกระทบจากการดําเนินงานก่อสร้างโครงการ
ติดตามข้อมูลข่าวสารโครงการรถไฟฟ้าสายสีส้มฯ ได้ที่เฟซบุ๊กแฟนเพจ โครงการรถไฟฟ้าสายสีส้ม เว็บไซต์โครงการ www.mrta-orangelineeast.com และ Line Official : @OrangeLine
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-กษ. จัดทีมเร่งสำรวจความเสียหาย ฟื้นฟู เยียวยาเกษตรกร พื้นที่การเกษตรเสียหายจากสถานการณ์น้ำท่วม
วันจันทร์ที่ 12 กันยายน 2565
กษ. จัดทีมเร่งสํารวจความเสียหาย ฟื้นฟู เยียวยาเกษตรกร พื้นที่การเกษตรเสียหายจากสถานการณ์น้ําท่วม
.....
ดร.เฉลิมชัย ศรีอ่อน รมว.เกษตรและสหกรณ์ (กษ.) เผยถึงสถานการณ์ฝนตกหนักและตกสะสมในช่วงที่ผ่านมา สาเหตุจากบริเวณความกดอากาศสูงจากประเทศจีนแผ่ปกคลุมภาคเหนือตอนบนและประเทศลาวตอนบน เกิดปริมาณฝนตกสะสมจํานวนมาก ส่งผลให้เกิดอุทกภัยในหลายพื้นที่ของประเทศ
.
จึงได้สั่งการและมอบหมายให้หน่วยงานต่าง ๆ ในสังกัดกระทรวงเกษตรและสหกรณ์ทั้งส่วนกลางและภูมิภาค เข้าช่วยเหลือประชาชนในพื้นที่เสี่ยงและช่วยเหลือเกษตรกร ทั้งการระดมเครื่องจักร เครื่องสูบน้ํา เครื่องผลักดันน้ํา เพื่อช่วยเร่งระบายมวลน้ําออกจากพื้นที่ชุมชนและพื้นที่การเกษตร ประเมินสถานการณ์ด้านปศุสัตว์และประมง อพยพสัตว์ในพื้นที่เสี่ยง ซ่อมแซมโครงสร้างด้านชลประทาน รวมถึงแหล่งกักเก็บน้ํา บําบัดน้ําเสียในพื้นที่ชุมชนและพื้นที่เกษตร ปรับปรุงบํารุงดิน
.
และจัดทีมเร่งสํารวจความเสียหาย เพื่อฟื้นฟู เยียวยาเกษตรกรและพื้นที่ทางการเกษตรอย่างต่อเนื่อง พร้อมบูรณาการกับทุกภาคส่วนเข้าช่วยเหลือประชาชนจนกว่าสถานการณ์จะกลับเข้าสู่ภาวะปกติ
.
สําหรับส่วนเกณฑ์การให้ความช่วยเหลือ ใช้หลักเกณฑ์วิธีปฏิบัติปลีกย่อยเกี่ยวกับการให้ความช่วยเหลือ ด้านการเกษตรผู้ประสบภัยพิบัติกรณีฉุกเฉิน พ.ศ. 2564 ซึ่งเป็นไปตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน โดยช่วยเหลือเกษตรกรผู้ประสบภัยพิบัติที่ขึ้นทะเบียนและปรับปรุงทะเบียนกับหน่วยงานที่กํากับดูแลแต่ละด้านของกระทรวงเกษตรและสหกรณ์
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-Cabinet gives nod to State Enterprise Development Plan (2023-2027)
วันพฤหัสบดีที่ 27 ตุลาคม 2565
Cabinet gives nod to State Enterprise Development Plan (2023-2027)
Cabinet gives nod to State Enterprise Development Plan (2023-2027)
October 25, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed about the cabinet’s approval of the draft State Enterprise Development Plan (2023-2027), which is developed with an aim to enhance capacity of 52 state enterprises toward sustainable economic development and national strategic goals. Development direction for each state enterprise has been set in line with the 13 milestones of the 13th National Economic and Social Development Plan, and their respective role and mission, i.e., 1) infrastructure, 2) basic public services, 3) businesses with inadequate private sector operation, 4) Government-controlled businesses, and 5) support missions.
Sector wise, the draft State Enterprise Development Plan (2023-2027) will set the development directions for: 1) Transport: transport and logistics network management, focusing on rail transport; 2) Energy: acquisition of new energy sources and use of environmentally-friendly renewable energy; 3) Public utilities, water and wastewater infrastructure development; 4) Financial institution: creating opportunity on access to funding sources along with promoting financial literacy; 5) Communication: promoting and developing digital economy; 6) Agriculture: enhancing production and marketing capacity; 7) Natural Resources: building community and public awareness on national resource utilization; 8) Industry and commerce: managing organization with good governance and modern technology; and 9) Socio-technology: promoting tourism and sports, and researches and innovation.
According to the Government Spokesperson, not only the draft State Enterprise Development Plan (2023-2027) benefits the 52 state enterprises, it also promotes operation integration among them, both in terms of planning and resource sharing, hence, enhancing operational efficiency, and reducing cost and work redundancy. Utmost benefit will go to the public who will receive quality, easily-accessible and equitable services.
รัฐบาลไทย-ข่าวทำเนียบรัฐบาล-รองโฆษกรัฐบาล เปิดเผย "พล.เอกประวิตร" ปลื้มผลงานนักตบลูกยางสาวไทยชนะต่อเนื่อง นัดที่ 2 ชนะรวด 3 เซ็ท ชมท็อปฟอร์มแสดงถึงฝึกซ้อมมาเต็มที่
วันเสาร์ที่ 10 กันยายน 2565
รองโฆษกรัฐบาล เปิดเผย "พล.เอกประวิตร" ปลื้มผลงานนักตบลูกยางสาวไทยชนะต่อเนื่อง นัดที่ 2 ชนะรวด 3 เซ็ท ชมท็อปฟอร์มแสดงถึงฝึกซ้อมมาเต็มที่
รองโฆษกรัฐบาล เปิดเผย "พล.เอกประวิตร" ปลื้มผลงานนักตบลูกยางสาวไทยชนะต่อเนื่อง นัดที่ 2 ชนะรวด 3 เซ็ท ชมท็อปฟอร์มแสดงถึงฝึกซ้อมมาเต็มที่
วันนี้(10ก.ย.65)น.ส.ทิพานันศิริชนะรองโฆษกประจําสํานักนายกรัฐมนตรี เผยว่าพล.อ.ประวิตรวงษ์สุวรรณรองนายกรัฐมนตรีรักษาราชการนายกรัฐมนตรีได้ติดตามชมเพื่อเป็นกําลังใจเชียร์ทีมวอลเลย์บอลหญิงทีมชาติไทยที่ลงสนามแข่งนัดแรกของการแข่งขันวอลเลย์บอลหญิงอาเซียนกรังด์ปรี2022ครั้งที่2มาตลอดและวันนี้(10กันยายน2565)ทีมชาติไทยพบทีมชาติอินโดนีเซียทีมชาติสาวไทยก็สามารถเอาชนะไปได้3-0เซ็ท
“พล.อ.ประวิตรยิ้มภูมิใจไปกับความสําเร็จของทีมชาติวอลเลย์บอลหญิงไทยการคว้าชัยชนะ2แมตช์รวดต่อทีมชาติฟิลิปปินส์เมื่อวานนี้และทีมชาติอินโดนีเซียในวันนี้นอกจากจะแสดงให้เห็นถึงศักยภาพความแข็งแกร่งของทีมเวิร์คของนักกีฬาทุกคนในทีมและรวมถึงชื่นชมในความสามัคคีเป็นอันหนึ่งอันเดียวกันแล้ว ผลงานท็อปฟอร์มอย่างต่อเนื่องยังแสดงถึงความเตรียมตัวตั้งใจฝึกซ้อมมาอย่างดีของนักกีฬาทุกคนโค้ชมีการศึกษาและวางแผนการเล่นให้นักกีฬาสามารถพิชิตชัยชนะได้และขอให้ประสบความสําเร็จได้ชัยชนะอีกครั้งในการแข่งขันวันพรุ่งนี้11กันยนยน2565ที่จะพบกับทีมชาติเวียดนาม”น.ส.ทิพานันกล่าว
—————-
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงดิจิทัลฯ เป็นประธานการประชุมคณะกรรมการสถิติประเทศไทย ครั้งที่ 1/2565
วันพุธที่ 28 กันยายน 2565
รัฐมนตรีว่าการกระทรวงดิจิทัลฯ เป็นประธานการประชุมคณะกรรมการสถิติประเทศไทย ครั้งที่ 1/2565
รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานการประชุมคณะกรรมการสถิติประเทศไทย ครั้งที่ 1/2565
วันที่ 26 กันยายน 2565 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานการประชุมคณะกรรมการสถิติประเทศไทย ครั้งที่ 1/2565 ณ ห้องประชุม MDES1 ชั้น 9 กระทรวงดิจิทัลเพื่อเศรษฐกิจและสังคม และผ่านสื่ออิเล็กทรอนิกส์ เพื่อพิจารณาร่างแผนแม่บทระบบสถิติประเทศไทย ฉบับที่ 3 (พ.ศ. 2566-2570) และร่างมาตรฐานการนําเสนอสถิติ: สัญลักษณ์ในตารางสถิติ และแนวทางการจัดทํารายงานสถิติ
****************************************
รัฐบาลไทย-ข่าวทำเนียบรัฐบาล-“มนัญญา” สั่งการหน่วยงานในกระทรวงเกษตรฯ ช่วยเหลือเป็นมือไม้ทางการเกษตร
วันศุกร์ที่ 7 ตุลาคม 2565
“มนัญญา” สั่งการหน่วยงานในกระทรวงเกษตรฯ ช่วยเหลือเป็นมือไม้ทางการเกษตร
“มนัญญา” สั่งการหน่วยงานในกระทรวงเกษตรฯ ช่วยเหลือเป็นมือไม้ทางการเกษตร ให้ครอบครัวผู้สูญเสียจากกรณีหนองบัวลําภู
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยว่า ได้สั่งการให้หน่วยงานในสังกัดกระทรวงเกษตรและสหกรณ์เข้าช่วยเหลือครอบครัวผู้สูญเสียจากกรณีเหตุกราดยิ่งที่จังหวัดหนองบัวลําภู โดยการเข้าไปช่วยเหลือทําการเกษตรแทนเป็นการชั่วคราวในช่วงที่ครอบครัวอยู่ในภาวะโศกเศร้าและมีความยากลําบากทางจิตใจจากเหตุไม่คาดคิด
“ภาวะเช่นนี้ต้องขอแสดงความเสียใจเป็นอย่างยิ่งกับทุกครอบครัวผู้สูญเสีย อันอาจจะเป็นเหตุให้ไม่มีกําลังในการทํางาน ทําการเกษตร ซึ่งอาจเกิดการเสียหายทางรายได้ของครอบครัวซ้ําอีก จึงให้หน่วยงานกระทรวงเกษตรฯ เข้าไปช่วยเหลือดูแล เช่นสหกรณ์การเกษตร ปศุสัตว์ โดยส่งเสริมอาชีพการเกษตร ในจังหวัดหรือพื้นที่ใกล้เคียง โดยเข้าไปดูว่าจะสามารถช่วยเหลืออย่างไรได้บ้าง เช่น การทํานา การทําปศุสัตว์ ที่อาจขาดคนเข้าไปดูแลให้อาหารสัตว์เลี้ยง หรือหากขาดแคลนเมล็ดพันธุ์จะให้กรมวิชาการเกษตรเข้าดูแล เป็นต้น ในยามวิกฤติเช่นนี้เราต้องเข้าไปช่วยเหลือกัน” รมช.เกษตรฯ กล่าว
รัฐบาลไทย-ข่าวทำเนียบรัฐบาล-รัฐบาลขับเคลื่อนแก้ไขปัญหาความเดือดร้อนของประชาชนส่วนท้องถิ่น ใช้แอพ Traffy Fondue “ไลน์สร้างสุข” เพียงถ่ายรูปปัญหา ระบุตำแหน่ง ระบบจะทำการส่งตรงไปยังหน่วยงาน
วันพฤหัสบดีที่ 29 กันยายน 2565
รัฐบาลขับเคลื่อนแก้ไขปัญหาความเดือดร้อนของประชาชนส่วนท้องถิ่น ใช้แอพ Traffy Fondue “ไลน์สร้างสุข” เพียงถ่ายรูปปัญหา ระบุตําแหน่ง ระบบจะทําการส่งตรงไปยังหน่วยงาน
รัฐบาลขับเคลื่อนแก้ไขปัญหาความเดือดร้อนของประชาชนส่วนท้องถิ่น ใช้แอพ Traffy Fondue “ไลน์สร้างสุข” เพียงถ่ายรูปปัญหา ระบุตําแหน่ง ระบบจะทําการส่งตรงไปยังหน่วยงาน เร่งดําเนินแก้ไขปัญหาทันที
วันที่ 29 กันยายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า เพื่อเพิ่มประสิทธิภาพในการบริหารจัดการปัญหาของประชาชน รวมถึงรับฟังปัญหาข้อร้องเรียนทุกข์ ตลอดจนข้อเสนอแนะต่าง ๆ รัฐบาลโดย 3 หน่วยงาน ประกอบด้วย สํานักงานปลัดสํานักนายกรัฐมนตรี (สปน.) กรมส่งเสริมการปกครองท้องถิ่น (สถ.) และสํานักงานพัฒนาวิทยาศาสตร์และเทคโนโลยีแห่งชาติ (สวทช.) ได้ลงนามบันทึกความร่วมมือโครงการสนับสนุนการนําเทคโนโลยีสารสนเทศระบบบริหารจัดการปัญหาและข้อร้องเรียน (Traffy Fondue) เพื่อร่วมกันขับเคลื่อนภารกิจการแก้ไขปัญหาความเดือดร้อนของประชาชน ให้ได้ข้อยุติอย่างเป็นธรรมในเวลาที่เหมาะสม โดยยึดความต้องการของประชาชนเป็นที่หลัก
นางสาวรัชดา กล่าวว่า ระบบบริหารจัดการปัญหาและข้อร้องเรียน Traffy Fondue จะช่วยให้องค์กรปกครองส่วนท้องถิ่นได้ประโยชน์ 3 อย่าง ได้แก่ ประโยชน์ต่อสังคม ประโยชน์ต่อชุมชน และประโยชน์ต่อสิ่งแวดล้อม และเพิ่มประสิทธิภาพ 4 อย่าง คือ เพิ่มประสิทธิภาพการทํางานของเจ้าหน้าที่ เพิ่มประสิทธิภาพในการจัดสรรและใช้จ่ายงบประมาณของหน่วยงาน ลดความเสี่ยงต่อความเสียหายต่อชีวิตและทรัพย์สิน เพิ่มคุณภาพชีวิตของประชาชน ลดค่าใช้จ่ายในการแจ้งปัญหาและติดตาม โดยหน่วยงานและภาคประชาชนร่วมใช้ร่วมแบ่งปันปัญหาหรือเบาะแสของปัญหา เพื่อนําไปสู่การแก้ไขด้วยแพลตฟอร์ม Traffy Fondue หรือ “ไลน์สร้างสุข”ผู้ช่วยสําคัญในการบริหารจัดการเมืองอย่างมีประสิทธิภาพ เพียงแค่ประชาชนถ่ายรูปปัญหาที่เกิดขึ้น ระบุตําแหน่ง และระบุประเภท ระบบจะทําการส่งต่อปัญหาดังกล่าวไปยังหน่วยงาน และเจ้าหน้าที่ที่รับผิดชอบโดยทันที ผู้แจ้งสามารถติดตามสถานการณ์การแก้ไขปัญหาชุมชนร่วมกัน ซึ่งทําให้เกิดความหวงแหน ดูแล รักษา ให้ชุมชนมีความน่าอยู่ยิ่งขึ้น ผู้บริหารเมืองสามารถช่วยกํากับติดตามการแก้ไขปัญหา และเห็นสถิติและภาพรวมของการดําเนินงานได้ทุกที่ทุกเวลา
นางสาวรัชดา กล่าวว่า ทั้ง 3 หน่วยงานที่ร่วมลงนามบันทึกข้อตกลงฯ จะร่วมมือกันดําเนินการ ใน 4 เรื่อง ได้แก่ 1. ส่งเสริมและสนับสนุนการนําเทคโนโลยีสารสนเทศของสํานักงานพัฒนาวิทยาศาสตร์และเทคโนโลยีแห่งชาติไปพัฒนาใช้งานให้แก่องค์กรปกครองส่วนท้องถิ่นได้ใช้งานอย่างจริงจัง 2. ให้ความรู้ในการใช้เทคโนโลยีสารสนเทศในการเพิ่มประสิทธิภาพการบริหารจัดการ การจัดเก็บข้อมูล วิเคราะห์ ประมวลผล และการใช้ประโยชน์จากข้อมูล 3. พัฒนาและยกระดับคุณภาพการบริการประชาชนด้านการดําเนินการเรื่องร้องเรียนสู่ความเป็นมาตรฐานและ 4. นําเทคโนโลยีสารสนเทศ ระบบบริหารจัดการปัญหา และข้อร้องเรียน (Traffy Fondue) มาสนับสนุนการทํางานของหน่วยราชการ แลกเปลี่ยนข้อมูลระหว่างหน่วยงาน เพิ่มประสิทธิภาพและความคล่องตัวในการบริหารจัดการแก้ไขปัญหาของหน่วยงาน สําหรับบันทึกข้อตกลงความร่วมมือฉบับนี้ มีผลบังคับใช้นับตั้งแต่วันที่ทําบันทึกข้อตกลงความร่วมมือฯ มีกําหนดระยะเวลาความร่วมมือฯ 3 ปี ตั้งแต่วันที่ 1 ตุลาคม 2565 ถึงวันที่ 30 กันยายน 2568
รัฐบาลไทย-ข่าวทำเนียบรัฐบาล-รมว.พม. หารือรัฐมนตรีญี่ปุ่น เดินหน้าสร้างบ้านหลังเกษียณ หวังดึงผู้สูงอายุชาวญี่ปุ่นใช้ชีวิตในไทย
วันจันทร์ที่ 26 กันยายน 2565
รมว.พม. หารือรัฐมนตรีญี่ปุ่น เดินหน้าสร้างบ้านหลังเกษียณ หวังดึงผู้สูงอายุชาวญี่ปุ่นใช้ชีวิตในไทย
รมว.พม. หารือรัฐมนตรีญี่ปุ่น เดินหน้าสร้างบ้านหลังเกษียณ หวังดึงผู้สูงอายุชาวญี่ปุ่นใช้ชีวิตในไทย
เมื่อวันที่ 22 กันยายน 2565 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) นําคณะผู้บริหารกระทรวง พม. เข้าเยี่ยมคารวะและหารือกับนายโอกูระ มาซาโนบุ (H.E. Ogura Masanobu) รัฐมนตรีด้านความเสมอภาคทางเพศ ผู้สูงอายุ เด็กและเยาวชน ประเทศญี่ปุ่น โดยทั้งสองฝ่ายมีการแลกเปลี่ยนประสบการณ์การดําเนินงานด้านการดูแลผู้สูงอายุ และเห็นพ้องว่า รัฐบาลจําเป็นต้องรับมือกับปัญหาความท้าทายจากสังคมสูงอายุในหลายมิติ
นายจุติ กล่าวชื่นชมการบริหารจัดการสังคมผู้สูงอายุของญี่ปุ่น ถึงแม้จะมีผู้สูงอายุจํานวนมากที่สุดในโลก แต่ยังสามารถดูแลผู้สูงอายุได้อย่างมีประสิทธิภาพ ซึ่งไทยอาจไม่สามารถทําได้ถึงระดับดังกล่าว เนื่องจากข้อจํากัดด้านงบประมาณ ในขณะที่ นายโอกูระ มาซาโนบุ รัฐมนตรีด้านความเสมอภาคทางเพศฯ กล่าวว่า รัฐบาลญี่ปุ่นได้ให้ความสําคัญกับการเตรียมความพร้อมและการดูแลผู้สูงอายุมานานกว่า 20 ปี และทุ่มงบประมาณเกือบ 1 ใน 3 สําหรับเรื่องนี้ ซึ่งขณะนี้ ญี่ปุ่นกําลังประสบปัญหาเรื่องการขาดแคลนผู้ดูแล และใช้วิธีให้หน่วยงานท้องถิ่นบริหารจัดการการดูแลผู้สูงอายุ
นายจุติ กล่าวเพิ่มเติมว่า จากผลการสํารวจพบว่า ไทยติดอันดับประเทศที่น่าใช้ชีวิตอยู่หลังเกษียณ ซึ่งตนได้เล็งเห็นถึงศักยภาพของตลาดกลุ่มผู้เกษียณอายุของชาวต่างชาติและชาวญี่ปุ่น โดยจะเชิญชวนให้มาท่องเที่ยวและพักผ่อนในไทยทั้งในระยะสั้นและระยะยาว ทั้งนี้ กระทรวง พม. จึงบูรณาการหน่วยงานที่เกี่ยวข้องเพื่อนําร่องจัดบริการด้านที่อยู่อาศัยสําหรับผู้สูงอายุแบบครบวงจร รวมทั้งการฝึกอบรมผู้ดูแล (Care Giver) มืออาชีพในจังหวัดเชียงใหม่และขอนแก่น เพื่อดึงดูดผู้สูงอายุชาวต่างชาติ โดยเฉพาะชาวญี่ปุ่นให้มาใช้ชีวิตในไทย โดยคาดหวังว่าจะสามารถเริ่มดําเนินการได้ภายใน 6 เดือนนับจากนี้ นอกจากนี้ ทั้งสองฝ่ายได้เห็นตรงกันว่า สังคมสูงอายุสร้างความท้าทายให้กับรัฐบาลของทั้งสองประเทศ โดยรัฐบาลจําเป็นต้องพร้อมรับมือกับความท้าทายดังกล่าว
รัฐบาลไทย-ข่าวทำเนียบรัฐบาล-รมว.เฮ้ง ร่วมคณะ นายกตู่ ลุยตรวจน้ำท่วมขอนแก่น - อุบล มอบถุงยังชีพให้กำลังใจผู้ประสบภัย
วันอังคารที่ 4 ตุลาคม 2565
รมว.เฮ้ง ร่วมคณะ นายกตู่ ลุยตรวจน้ําท่วมขอนแก่น - อุบล มอบถุงยังชีพให้กําลังใจผู้ประสบภัย
รมว.เฮ้ง ร่วมคณะ นายกตู่ ลุยตรวจน้ําท่วมขอนแก่น - อุบล มอบถุงยังชีพให้กําลังใจผู้ประสบภัย
วันที่4ตุลาคม2565นายสุชาติชมกลิ่นรัฐมนตรีว่าการกระทรวงแรงงานร่วมคณะพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมลงพื้นที่ตรวจติดตามการแก้ไขปัญหาอุทกภัยและมอบถุงยังชีพให้กําลังใจประชาชนที่ประสบอุทกภัยจ.ขอนแก่นและจ.อุบลราชธานีโดยมีผู้ว่าราชการจังหวัดหัวหน้าส่วนราชการหน่วยงานที่เกี่ยวข้องอาสาสมัครแรงงานและชาวบ้านในพื้นที่ให้การต้อนรับ
นายสุชาติกล่าวว่าท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมได้มีความห่วงใยต่อพี่น้องประชาชนที่ได้รับผลกระทบจากอุทกภัยในครั้งนี้จึงได้กําชับให้ทุกส่วนราชการเร่งบูรณาการความช่วยเหลือผู้ประสบภัยในส่วนของกระทรวงแรงงานผมได้สั่งการให้หน่วยงานสังกัดทั้ง5หน่วยงานในทุกจังหวัดเร่งบูรณาการความช่วยเหลือกับทางจังหวัดอย่างเต็มที่ได้แก่สํานักงาน/สถาบันพัฒนาฝีมือแรงงานในแต่ละจังหวัดสนับสนุนยานพาหนะขนส่งประชาชนที่บ้านเรือนถูกน้ําท่วมไปยังศูนย์พักพิงชั่วคราวส่งเจ้าหน้าที่ทีมช่างเข้าไปดูแลอํานวยความสะดวกประชาชนกับหน่วยงานที่เกี่ยวข้องตั้งเต้นท์ให้บริการซ่อมรถจักรยานยนต์เครื่องใช้ไฟฟ้าและเครื่องยนต์เล็กการเกษตรเพื่อลดรายจ่ายของประชาชนที่อุปกรณ์ไฟฟ้าได้รับความเสียหายจากการถูกน้ําท่วมสนับสนุนเจ้าหน้าที่ในการจัดทําอาหารเพื่อนําข้าวกล่องไปแจกจ่ายให้ประชาชนที่อยู่ในศูนย์พักพิงและตามบ้านเรือนที่ประสบภัยและการสนับสนุนความช่วยเหลือกับหน่วยงานในพื้นที่ในการจัดทําสุขาลอยน้ําสํานักงานจัดหางานจังหวัดจัดเตรียมถุงยังชีพนําไปมอบให้ประชาชนที่ได้รับผลกระทบเพื่อบรรเทาความเดือดร้อนในเบื้องต้นสํานักงานสวัสดิการและคุ้มครองแรงงานจังหวัดทําหนังสือขอความร่วมมือไปยังนายจ้างให้ลูกจ้างที่บ้านน้ําท่วมและไม่สามารถมาปฏิบัติงานได้ให้หยุดโดยไม่ถือเป็นวันลาหรือเป็นความผิดต่อข้อบังคับเกี่ยวกับการทํางานสํานักงานประกันสังคมดูแลในส่วนของผู้ประกันตนมาตรา33ที่สถานประกอบการถูกน้ําท่วมและไม่สามารถไปทํางานได้เพื่อให้ได้รับค่าชดเชยจากเหตุสุดวิสัย50เปอร์เซ็นต์ของค่าจ้าง
นายสุชาติกล่าวต่อว่าสําหรับที่จังหวัดขอนแก่นและอุบลราชธานีนั้นเบื้องต้นหน่วยงานในสังกัดกระทรวงแรงงานโดยสถาบันพัฒนาฝีมือแรงงาน6ขอนแก่นและสถาบันพัฒนาฝีมือแรงงาน7อุบลราชธานีได้ตั้งศูนย์ช่วยเหลือผู้ประสบภัยให้บริการซ่อมรถจักรยานยนต์เครื่องใช้ไฟฟ้าและเครื่องยนต์เล็กการเกษตรจัดทําข้าวกล่องเพื่อนําไปแจกจ่ายให้ประชาชนที่อยู่ในศูนย์พักพิงและบ้านเรือนที่ประสบภัยพร้อมทั้งสนับสนุนความช่วยเหลือในการจัดทําสุขาลอยน้ําเพื่อบรรเทาความเดือดร้อนให้ผู้ประสบภัยอีกด้วยทั้งนี้พี่น้องประชาชนนายจ้างลูกจ้างผู้ประกันตนที่ได้รับผลกระทบจากอุทกภัยในแต่ละพื้นที่ที่ต้องการความช่วยเหลือจากหน่วยงานของกระทรวงแรงงานสามารถติดต่อได้ที่สายด่วนกระทรวงแรงงาน1506
+++++++++++++++++++
กองเผยแพร่และประชาสัมพันธ์
4ตุลาคม2565
รัฐบาลไทย-ข่าวทำเนียบรัฐบาล-รัฐบาลเชื่อมั่นโครงการ “เขตส่งเสริมอุตสาหกรรมและนวัตกรรมดิจิทัล (EECd)” ช่วยดึงดูดผู้ประกอบการอุตสาหกรรมแห่งอนาคต เตรียมเปิดโครงการฯ นำร่อง 67
วันพฤหัสบดีที่ 15 กันยายน 2565
รัฐบาลเชื่อมั่นโครงการ “เขตส่งเสริมอุตสาหกรรมและนวัตกรรมดิจิทัล (EECd)” ช่วยดึงดูดผู้ประกอบการอุตสาหกรรมแห่งอนาคต เตรียมเปิดโครงการฯ นําร่อง 67
รัฐบาลเชื่อมั่นโครงการ “เขตส่งเสริมอุตสาหกรรมและนวัตกรรมดิจิทัล (EECd)” ช่วยดึงดูดผู้ประกอบการอุตสาหกรรมแห่งอนาคต เตรียมเปิดโครงการฯ นําร่อง 67 คาดว่าจะเปิดให้บริการเต็มรูปแบบภายใน 68
วันที่ 15 กันยายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลมุ่งส่งเสริมดิจิทัลเทคโนโลยี ซึ่งมีทั้ง IoT, 5G, Cloud, AI/Big Data, Blockchain, AR/VR/MR เป็นต้น โดยให้สํานักงาน EEC พัฒนาโครงการเขตส่งเสริมอุตสาหกรรมและนวัตกรรมดิจิทัล (EECd) ซึ่งตั้งอยู่บนพื้นที่ 534 ไร่ ใกล้กับท่าเรือน้ําลึก แหลมฉบัง จ.ชลบุรี ตั้งเป้าผลักดันให้เป็นเครื่องมือสําคัญของภาครัฐที่จะขับเคลื่อนอุตสาหกรรมไทยเข้าสู่เศรษฐกิจโลกยุคใหม่ มั่นใจสามารถดึงดูดนักลงทุนจากต่างประเทศได้มาก เตรียมแผนเปิดโครงการฯ ในพื้นที่นําร่อง 65 ไร่ ปี 2567 และคาดว่าจะเปิดให้บริการเต็มรูปแบบภายในปี 2568
นางสาวรัชดาฯ กล่าวถึงการดําเนินการโครงการ EECd ว่า สํานักงาน EEC ได้ทําการออกแบบระบบนิเวศน์ เพื่อรองรับอุตสาหกรรมดิจิทัล โดยระบบนิเวศน์จะประกอบด้วย 3 ส่วนหลัก คือ ระบบนิเวศน์ทางธุรกิจ ระบบนิเวศน์ทางการศึกษา และระบบนิเวศน์การทํางาน ที่จะอํานวยความสะดวกให้กับผู้ประกอบการด้านดิจิทัลอย่างสมบูรณ์แบบ ซึ่งในปัจจุบันมีองค์กรพันธมิตรมากมาย ที่ร่วมพัฒนาโครงการ อาทิ สํานักงานพัฒนาวิทยาศาสตร์และเทคโนโลยีแห่งชาติ (สวทช.) ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (เนคเทค) การไฟฟ้าส่วนภูมิภาค บ.โทรคมนาคมแห่งชาติ เป็นต้น ขณะเดียวกัน ทางสํานักงาน EEC ได้ทําการประชาสัมพันธ์โครงการ EECd ร่วมกับพันธมิตรระดับนานาชาติ ซึ่งได้รับผลการตอบรับเป็นอย่างดีจากผู้ประกอบการด้านดิจิทัลในอเมริกา ยุโรป และเอเชีย เป็นต้น
“ประเทศไทยเป็นประเทศที่มีศักยภาพทั้งการประกอบธุรกิจและการอยู่อาศัย เมื่อสํานักงาน EEC ได้พัฒนาเขตส่งเสริมอุตสาหกรรมและนวัตกรรมดิจิทัล (EECd) ที่มีระบบนิเวศน์รองรับอุตสาหกรรมดิจิทัลโดยตรง รวมถึงสิทธิประโยชน์แบบเฉพาะเจาะจง ตรงกับความต้องการที่แท้จริงของอุตสาหกรรมดิจิทัล ทําให้ประเทศไทยเป็นจุดดึงดูดหลักของผู้ประกอบการด้านดิจิทัลและอุตสาหกรรมแห่งอนาคตจากนานาชาติ ที่ต้องการเข้าถึงตลาดเอเชียตะวันออกเฉียงใต้ได้อย่างรวดเร็ว ซึ่งหมายถึงโอกาสที่จะมีเม็ดเงินไหลเข้าประเทศอีกมาก นําไปสู่การจ้างงานและสร้างรายได้ และองค์ความรู้ที่สามารถถ่ายโอนมายังคนไทยมากขึ้นด้วย” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-กรมการศาสนา เชิญชวนพุทธศาสนิกชนผู้มีจิตศรัทธา ขอรับพระราชทานผ้าพระกฐิน 7 พระอาราม
วันพุธที่ 5 ตุลาคม 2565
กรมการศาสนา เชิญชวนพุทธศาสนิกชนผู้มีจิตศรัทธา ขอรับพระราชทานผ้าพระกฐิน 7 พระอาราม
กรมการศาสนา เชิญชวนพุทธศาสนิกชนผู้มีจิตศรัทธา ขอรับพระราชทานผ้าพระกฐิน 7 พระอาราม
กรมการศาสนา เชิญชวนพุทธศาสนิกชนผู้มีจิตศรัทธา ขอรับพระราชทานผ้าพระกฐิน 7 พระอาราม
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า ตามราชประเพณีที่พระบาทสมเด็จพระเจ้าอยู่หัวทรงพระกรุณาโปรดเกล้าฯ พระราชทานผ้าพระกฐินให้ส่วนราชการ รัฐวิสาหกิจ องค์การ สมาคม มูลนิธิ บริษัทห้างร้าน และประชาชนทั่วไปที่มีจิตศรัทธาที่มาขอรับพระราชทานผ้าพระกฐิน นําไปถวายพระสงฆ์จําพรรษา ณ พระอารามหลวงทั่วราชอาณาจักรในกฐินกาล จํานวน 292 พระอาราม และวัดไทยในต่างประเทศ จํานวน 31 วัด ซึ่งในปี 2565 ได้กําหนดกฐินกาล เริ่มตั้งแต่วันอังคารที่ 11 ตุลาคม 2565 – วันอังคารที่ 8 พฤศจิกายน 2565 และกําหนดเริ่มพระกฐินหลวงตั้งแต่วันอังคารที่ 18 ตุลาคม 2565 ซึ่งขณะนี้
มีพระอารามหลวงจํานวน 7 พระอาราม ที่ยังไม่มีผู้แจ้งความประสงค์ขอรับพระราชทานผ้าพระกฐิน
ได้แก่ 1.วัดสุวรรณคีรีวิหาร จังหวัดระนอง 2.วัดราชบุรณะ จังหวัดชุมพร 3.วัดพายัพ จังหวัดนครราชสีมา 4.วัดเซกาเจติยาราม จังหวัดบึงกาฬ 5.วัดจองคํา จังหวัดแม่ฮ่องสอน 6.วัดศรีธรรมาราม (ธ) จังหวัดยโสธร 7.วัดราษฎร์ศรัทธาธรรม จังหวัดสุโขทัย
กระทรวงวัฒนธรรม โดยกรมการศาสนา จึงขอเชิญชวนพุทธศาสนิกชนผู้มีจิตศรัทธาแจ้งความประสงค์ขอรับพระราชทานผ้าพระกฐิน เพื่อนําไปถวายพระสงฆ์จําพรรษา ณ พระอารามหลวงดังกล่าวได้ที่กรมการศาสนา ก่อนจะถึงช่วงเริ่มถวายผ้าพระกฐิน
รัฐมนตรีว่าการกระทรวงวัฒนธรรม กล่าวต่อไปว่า กฐินพระราชทาน เป็นผ้าพระกฐินที่พระบาทสมเด็จพระเจ้าอยู่หัวได้พระราชทานให้แก่ผู้กราบบังคมทูลขอพระราชทาน เพื่อน้อมนําไปถวายยังพระอารามหลวงต่าง ๆ นอกเหนือจากพระอารามหลวงสําคัญที่ทรงกําหนดไว้ จํานวน ๑๘ พระอาราม หากแต่ในปัจจุบันพระอารามหลวงมีจํานวนมาก จึงเปิดโอกาสให้กระทรวง กรม และหน่วยงานต่างๆ ตลอดจนคณะบุคคลหรือบุคคลทั่วไปที่สมควรขอรับพระราชทานผ้ากฐินไปถวาย และผู้ที่ได้รับพระราชทานจะเพิ่มไทยธรรม เพื่อถวายพระราชกุศลตามกําลังศรัทธาของตน โดยกรมการศาสนาขอพระราชทานพระบรมราชานุญาตจัดผ้าพระกฐินพระราชทานและบริวารพระกฐิน ให้แก่กระทรวง กรม หน่วยงาน ตลอดจนคณะบุคคลหรือบุคคลทั่วไปที่ขอรับพระราชทาน ประกอบด้วย 1.ผ้าไตร 2.ผ้าห่มพระประธาน 3.เทียนพระปาติโมกข์ 4.บาตรพร้อมถลกบาตร 5.ปิ่นโตสแตนเลส 6.ช้อนส้อมคาว-หวาน พร้อมซองบรรจุ 7.กระติกน้ําไฟฟ้า 8.ชุดแก้วน้ํากระบะมุก 9.โคมไฟตั้งโต๊ะ 10.พรม 11.หมอนหนุนพร้อมปลอกสีเหลืองอ่อน12.ผ้าแพรสีเหลืองอ่อน 13.ชุดอุปกรณ์เครื่องมืองานช่างทั่วไป
ทั้งนี้ กระทรวง กรม คณะบุคคลหรือบุคคลทั่วไปมีความประสงค์จะขอรับพระราชทานผ้ากฐินไปถวาย ณ พระอารามหลวงเพิ่มเติม ในปี พ.ศ.2565 สามารถดูรายละเอียดเพิ่มเติมได้ที่เว็บไซต์กรมการศาสนา www.dra.go.th หรือติดต่อสอบถามได้ที่หมายเลขโทรศัพท์ 0 2209 3721 ได้ในวันและเวลาราชการ
รัฐบาลไทย-ข่าวทำเนียบรัฐบาล-​รมว.สุชาติ ย้ำ บอร์ดอุทธรณ์ สปส. ยึดประโยชน์ประชาชนเป็นที่ตั้ง สร้างความเสมอภาคในสังคม
วันจันทร์ที่ 3 ตุลาคม 2565
​รมว.สุชาติ ย้ํา บอร์ดอุทธรณ์ สปส. ยึดประโยชน์ประชาชนเป็นที่ตั้ง สร้างความเสมอภาคในสังคม
​รมว.สุชาติ ย้ํา บอร์ดอุทธรณ์ สปส. ยึดประโยชน์ประชาชนเป็นที่ตั้ง สร้างความเสมอภาคในสังคม
วันที่ 3 ตุลาคม 2565 นายสุชาติ ชมกลิ่น รัฐมนตรีว่าการกระทรวงแรงงาน ให้การต้อนรับ นายอาทิตย์ อิสโม ประธานกรรมการคณะกรรมการอุทธรณ์ สํานักงานประกันสังคม และกรรมการอุทธรณ์ ในโอกาสเข้าพบรัฐมนตรีว่าการกระทรวงแรงงาน เพื่อรายงานผลการดําเนินงานของคณะกรรมการอุทธรณ์ ในการแก้ไขปัญหาการอุทธรณ์ของผู้ประกันตนมาตรา 39 รายงานผลการดําเนินงานการพิจารณาเรื่องอุทธรณ์ของคณะกรรมการอุทธรณ์ ตั้งแต่เดือนกุมภาพันธ์ 2564 ถึง กันยายน 2565 ณ ห้องจัตุมงคล ชั้น 6 อาคารกระทรวงแรงงาน ซึ่งคณะกรรมการอุทธรณ์ สํานักงานประกันสังคม ได้แต่งตั้งขึ้นตามพระราชบัญญัติประกันสังคม พ.ศ. 2533 มีหน้าที่พิจารณาอุทธรณ์ของนายจ้าง ผู้ประกันตนหรือบุคคลอื่นใด ที่ยังไม่พอใจในคําสั่งของเลขาธิการหรือของพนักงานเจ้าหน้าที่ซึ่งสั่งการตามอํานาจหน้าที่การพิจารณาวินิจฉัยอุทธรณ์ของคณะกรรมการอุทธรณ์ ซึ่งเป็นองค์กรที่มีอํานาจพิจารณาอุทธรณ์ที่จัดตั้งขึ้นในรูปแบบคณะกรรมการ มีผู้ทรงคุณวุฒิ และตัวแทนนายจ้าง ลูกจ้าง ในลักษณะไตรภาคี
นายสุชาติ กล่าวว่า กระทรวงแรงงานขอขอบคุณคณะกรรมการอุทธรณ์ในหลายๆ เรื่องที่ได้ดําเนินงานร่วมกันในการช่วยเหลือดูแลสิทธิประโยชน์ของพี่น้องผู้ใช้แรงงาน ผมขอให้แนวทางการทํางานโดยมองประชาชนเป็นตัวตั้ง รับฟังปัญหาของพี่น้องประชาชนและนําปัญหาเหล่านั้นมาทําเป็นนโยบายเพื่อแก้ไขปัญหา ซึ่งท่านนายกรัฐมนตรี พล.อ.ประยุทธ์ จันทร์โอชา ท่านได้อนุมัติโครงการต่าง ๆ ในทุกเรื่องที่ประชาชนได้ประโยชน์ ผมเองขอชื่นชมคณะกรรมการอุทธรณ์ชุดนี้ที่ได้ดําเนินการวินิจฉัยอุทธรณ์ภายใต้หลักการ Balance ความรู้สึกประชาชน เพื่อสร้างความยุติธรรม ภายใต้หลักมนุษยธรรม และสร้างความเสมอภาคเท่าเทียมให้เกิดประโยชน์สูงสุดในสังคม ทั้งในส่วนของนายจ้าง ลูกจ้าง และพี่น้องผู้ใช้แรงงาน ซึ่งสอดคล้องกับนโยบายรัฐบาลที่จะมุ่งพัฒนาทรัพยากรมนุษย์ของชาติให้แข็งแรง ประเทศชาติแข็งแรง และประชาชนมีความมั่นคงในชีวิต
+++++++++++++++++++
กองเผยแพร่และประชาสัมพันธ์
3 ตุลาคม 2565
รัฐบาลไทย-ข่าวทำเนียบรัฐบาล-บขส. ปรับตารางการเดินรถ เหนือ - อีสาน - ใต้ พร้อมเปิดให้บริการ รวม 58 เส้นทาง ตั้งแต่วันที่  6 ตุลาคม 2565 เป็นต้นไป
วันพฤหัสบดีที่ 6 ตุลาคม 2565
บขส. ปรับตารางการเดินรถ เหนือ - อีสาน - ใต้ พร้อมเปิดให้บริการ รวม 58 เส้นทาง ตั้งแต่วันที่  6 ตุลาคม 2565 เป็นต้นไป
พร้อมยังคงมาตรการป้องโรคติดเชื้อไวรัส COVID-19 และคุมเข้มความปลอดภัยตามนโยบายกระทรวงคมนาคม
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม
เปิดเผยว่า บริษัท ขนส่ง จํากัด (บขส.) ได้ปรับตารางการเดินรถใหม่ เริ่มตั้งแต่วันที่ 6 ตุลาคม 2565 เป็นต้นไป เพื่อให้สอดคล้องกับสถานการณ์ในปัจจุบัน และรองรับความต้องการในการเดินทางของประชาชนที่จะเพิ่มขึ้น หลังสถานการณ์การแพร่ระบาดของโรคติดเชื้อไวรัส COVID-19 ในประเทศคลี่คลาย โดย บขส. ได้เปิดให้บริการเส้นทางภาคเหนือ รวม 19 เส้นทาง 54 เที่ยววิ่ง อาทิ เส้นทางกรุงเทพฯ - เชียงแสน กรุงเทพฯ - สุโขทัย - อุทยานฯ กรุงเทพฯ - บ้านท่าตอน กรุงเทพฯ - เชียงใหม่ กรุงเทพฯ - อุตรดิตถ์ กรุงเทพฯ - สารจิตร กรุงเทพฯ - แม่สอด กรุงเทพฯ - แม่สาย กรุงเทพฯ - หล่มเก่า, และกรุงเทพฯ - คลองลาน เป็นต้น เส้นทางภาคตะวันออกเฉียงเหนือและภาคตะวันออก เปิดให้บริการ รวม 23 เส้นทาง 68 เที่ยววิ่ง อาทิ เส้นทางกรุงเทพฯ - สระบุรี กรุงเทพฯ - นครพนม, กรุงเทพฯ - บุรีรัมย์ (แยกปักธงชัย), กรุงเทพฯ - สุรินทร์ (แยกปักธงชัย), กรุงเทพฯ - รัตนบุรี, กรุงเทพฯ - สกลนคร - นาแก, กรุงเทพฯ - กระนวน - บ้านแพง, กรุงเทพฯ - หนองบัวลําภู, กรุงเทพฯ - เชียงคาน, กรุงเทพฯ - ตราด และกรุงเทพฯ (เอกมัย) - แหลมงอบ เป็นต้น และเส้นทางภาคใต้ เปิดให้บริการ รวม 16 เส้นทาง 43 เที่ยววิ่ง อาทิ เส้นทางกรุงเทพฯ - ปัตตานี - ยะลา กรุงเทพฯ - สุไหงโกลก, กรุงเทพฯ - สงขลา กรุงเทพฯ - ภูเก็ต กรุงเทพฯ - คลองท่อม - กระบี่ กรุงเทพฯ - ดอนสัก - เกาะสมุย กรุงเทพฯ - ภูเก็ต กรุงเทพฯ - เกาะพะงัน กรุงเทพฯ - ตรัง - สตูล และกรุงเทพฯ - ด่านเจดีย์สามองค์ โดยเส้นทางกรุงเทพฯ - ด่านเจดีย์สามองค์
นอกจากนี้ บขส. ได้เพิ่มจุดจอดรับ - ส่ง (พระนั่งเกล้า) บริเวณสถานีรถไฟฟ้าสายสีม่วง รวมทั้งรถโดยสารเส้นทางภาคใต้ทุกคันที่ออกจากสถานีขนส่งผู้โดยสารกรุงเทพ (จตุจักร) จะวิ่งเข้ารับผู้โดยสารที่สถานีขนส่งผู้โดยสารกรุงเทพ (บรมราชชนนี) ด้วย ทั้งนี้ ผู้ใช้บริการ สามารถจองตั๋ว บขส.ล่วงหน้า ผ่านช่องทางออนไลน์ Application : E-Ticket และ Website บขส. www.transport.co.th ร้าน 7-Eleven เคาน์เตอร์เซอร์วิสทุกสาขา หรือตัวแทนจําหน่ายตั๋วของ บขส. รวมทั้งสามารถใช้สิทธิ์โครงการ “คนละครึ่ง” ชําระค่าโดยสาร บขส. ผ่านแอปพลิเคชัน “เป๋าตัง” ได้ที่เคาน์เตอร์จําหน่ายตั๋ว ของ บขส. สําหรับผู้ใช้บัตรสวัสดิการแห่งรัฐ สามารถใช้สิทธิ์ซื้อตั๋วเดินทาง บขส.ได้ ภายในวงเงิน 500 บาท ต่อเดือน ตามเงื่อนไขในการใช้สิทธิ์ที่บขส. กําหนด สอบถามรายละเอียดเพิ่มเติมได้ที่ช่องจําหน่ายตั๋วรถโดยสารของ บขส. ทั่วประเทศ หรือโทร Call Center 1490 เรียก บขส. ตลอด 24 ชั่วโมง
กรรมการผู้จัดการใหญ่ บขส. กล่าวต่อว่า ในส่วนของความปลอดภัย บขส.ได้ดําเนินการตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้กําชับให้ บขส. อํานวยความสะดวกประชาชนให้ได้รับความสะดวก ปลอดภัย ในการเดินทาง ซึ่ง บขส. ยังคงมาตรการเฝ้าระวังและป้องกันการแพร่ระบาดของโรคติดเชื้อไวรัส COVID-19 ภายในสถานีขนส่งผู้โดยสารและบนรถโดยสารตามมาตรการสาธารณสุข รวมทั้งได้กําชับให้พนักงานขับรถโดยสารเพิ่มความระมัดระวังในการขับขี่ และตรวจเช็คสภาพรถโดยสารให้พร้อมก่อนให้บริการ เนื่องจากในระยะนี้หลายพื้นที่มีฝนตกหนัก และมีน้ําท่วมขัง
รัฐบาลไทย-ข่าวทำเนียบรัฐบาล-​รองโฆษกฯ เตือนภัยอย่างหลงเชื่อข่าวปลอมรับสมัครทำงานที่เกาหลีไม่จำกัดวุฒิฯ หรือชวนไปเก็บผัก
วันพฤหัสบดีที่ 27 ตุลาคม 2565
​รองโฆษกฯ เตือนภัยอย่างหลงเชื่อข่าวปลอมรับสมัครทํางานที่เกาหลีไม่จํากัดวุฒิฯ หรือชวนไปเก็บผัก
​รองโฆษกฯ เตือนภัยอย่างหลงเชื่อข่าวปลอมรับสมัครทํางานที่เกาหลีไม่จํากัดวุฒิฯ หรือชวนไปเก็บผัก
วันนี้ (27 ตุลาคม 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ขณะนี้มีข่าวปลอมที่มีลักษณะจูงใจเกี่ยวกับการจัดหางานในต่างประเทศจากสื่อสังคมออนไลน์ทําให้ประชาชนหลงเชื่อและถูกหลอกเป็นเหยื่อ ออกมาต่อเนื่อง และยังมีคนหลงเชื่ออยู่ จึงต้องขอย้ําเตือนเป็นระยะๆ
โดยล่าสุด มีข้อมูลที่เผยแพร่กันมาก 2 เรื่อง “เกาหลีเปิดรับแรงงาน 5 อาชีพ ไม่ใช้วุฒิการศึกษา เงินเดือนสูงสุด 70,000 บาท” และ “หาคนไทยไปทํางานไร่ผักสลัดเกาหลี ค่าแรง 75,000 บาทขึ้นไป ไม่จํากัดวุฒิการศึกษา” กระทรวงแรงงานแจ้งว่า ไม่เป็นความจริง
ทั้งนี้ ขอให้ผู้สนใจทํางานเกาหลีใต้ ติดตามข่าวสารจากกองบริหารแรงงานไทยไปต่างประเทศ ผ่านเว็บไซต์ doe.go.th/overseas หรือเพจเฟซบุ๊ก : Epsthailand เพื่อป้องกันการถูกหลอกลวง หรือสามารถสอบถามรายละเอียดเพิ่มเติมได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือกองบริหารแรงงานไทยไปต่างประเทศ ฝ่ายจัดส่งไปทํางานสาธารณรัฐเกาหลี EPS โทร 0 2245 6716 , 0 2245 9429 หรือที่สายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-นายกฯ ลงพื้นที่ตรวจสถานการณ์ “น้ำท่วม” ต่อเนื่อง 6 ต.ค. 65 ไป “หล่มสัก” จ.เพชรบูรณ์
วันพุธที่ 5 ตุลาคม 2565
นายกฯ ลงพื้นที่ตรวจสถานการณ์ “น้ําท่วม” ต่อเนื่อง 6 ต.ค. 65 ไป “หล่มสัก” จ.เพชรบูรณ์
......
พลเอก ประยุทธ์ จันทร์โอชา นายกรัฐมนตรี มีภารกิจลงพื้นที่ อ.หล่มสัก จ.เพชรบูรณ์ เพื่อตรวจติดตามการแก้ไขปัญหาน้ําท่วม ในวันพฤหัสบดีที่ 6 ต.ค. 65
.
ทั้งนี้ นายกฯ จะไปพบปะพูดคุยและให้กําลังใจผู้ประสบอุทกภัยใน 3 พื้นที่ของ อ.หล่มสัก ประกอบด้วย หมู่ 11 ต.ตาลเดี่ยว, บริเวณพิพิธภัณฑ์หล่มสัก และบริเวณสวนสาธารณะดงตาล
.
เนื่องจาก จ.เพชรบูรณ์ เป็นหนึ่งในจังหวัดภาคเหนือที่ได้รับผลกระทบจากอิทธิพลร่องมรสุม หย่อมความกดอากาศต่ํา ประกอบกับสถานการณ์พายุโนรู ทําให้มีฝนตกหนักถึงหนักมาก ส่งผลให้เกิดสถานการณ์น้ําท่วมฉับพลัน น้ําป่าไหลหลาก เกิดอุทกภัยในพื้นที่หลายอําเภอ
.
อ่านเพิ่มเติม คลิกhttps://www.thaigov.go.th/news/contents/details/60065
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-พม. จัดงานวันปกรณ์ 65 ยกย่องนักสังคมสงเคราะห์ดีเด่น ผู้อุทิศตนเพื่อสังคม
วันศุกร์ที่ 30 กันยายน 2565
พม. จัดงานวันปกรณ์ 65 ยกย่องนักสังคมสงเคราะห์ดีเด่น ผู้อุทิศตนเพื่อสังคม
พม. จัดงานวันปกรณ์ 65 ยกย่องนักสังคมสงเคราะห์ดีเด่น ผู้อุทิศตนเพื่อสังคม
วันนี้ ( 30 ก.ย. 65) เวลา 14.45 น. นายพลากร สุวรรณรัฐ องคมนตรี เป็นประธานในพิธีประกาศเกียรติคุณนักสังคมสงเคราะห์ดีเด่น ประจําปี 2563 เนื่องในวันปกรณ์ 65 ภายใต้งาน “20 ปี พม. เสริมพลัง สร้างโอกาส พัฒนาคนทุกช่วงวัย” โดยมี นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) นายอนุกูล ปีดแก้ว อธิบดีกรมพัฒนาสังคมและสวัสดิการ และคณะผู้บริหารกระทรวง พม. เข้าร่วมงาน ณ ห้องประชุมชั้น 2 กระทรวง พม. สะพานขาว ถนนกรุงเกษม กรุงเทพฯ
นายจุติ กล่าวว่า การประกาศเกียรติคุณนักสังคมสงเคราะห์ดีเด่นเริ่มขึ้นเป็นครั้งแรก เมื่อวันที่ 10 กุมภาพันธ์ 2523 และได้ดําเนินการมาอย่างต่อเนื่องจนถึงปัจจุบันเป็นเวลากว่า 40 ปี เพื่อยกย่องเชิดชูเกียรติและสร้างขวัญกําลังใจแก่บุคคลที่มีความทุ่มเทในการช่วยเหลือกลุ่มเป้าหมายและประชาชนที่ประสบปัญหาความเดือดร้อนทางสังคม ถือเป็นแบบอย่างที่ดีสําหรับสังคมไทย รวมถึงเป็นการส่งเสริมความร่วมมือและประสานงานระหว่างสถาบันสังคมสงเคราะห์ต่างๆ ให้เป็นเครือข่ายที่มีความเข้มแข็งในวงกว้างมากขึ้น อีกทั้งเป็นการสดุดีและเผยแพร่เกียรติคุณของศาสตราจารย์ปกรณ์ อังศุสิงห์ ปูชนียบุคคลที่ทรงคุณค่าที่เป็นผู้วางรากฐานและพัฒนางานสังคมสงเคราะห์ของประเทศให้เกิดความเจริญก้าวหน้ามาถึงทุกวันนี้
นายจุติ กล่าวเพิ่มเติมว่า ทั้งนี้ กระทรวง พม. มูลนิธิศาสตราจารย์ปกรณ์ อังศุสิงห์ และภาคีเครือข่าย จึงได้ร่วมกันจัดงานวันปกรณ์ 65 และพิธีประกาศเกียรติคุณนักสังคมสงเคราะห์ดีเด่น ประจําปี 2563 โดยมีนักสังคมสงเคราะห์ดีเด่นที่เข้ารับประกาศเกียรติคุณ จํานวนทั้งสิ้น 22 ราย แบ่งออกเป็น 3 ประเภท ประกอบด้วย 1) ประเภทนักสังคมสงเคราะห์วิชาชีพ จํานวน 6 ราย ได้แก่ นางสาวระรินทิพย์ เพ็ชรเจริญ นางรัศมี สุวรรณหงส์ นางเยาวพรรณ แช่มพุดซา นางอุไรวรรณ เกิดสังข์ ผศ.ดร.วิไลภรณ์ โคตรบึงแก และนางสาวอพชา ชัยมงคล 2) ประเภทผู้ปฏิบัติงานสังคมสงเคราะห์ จํานวน 4 ราย ได้แก่ นายมาย ไชยนิตย์ นางสาวเจน อาร์นอทร์ (Jane Arnott) นางนุสรา เตียงเกตุ และนางดวงดาว ปรอยกระโทก และ 3) ประเภทนักสังคมสงเคราะห์อาสาสมัคร จํานวน 12 ราย ได้แก่ นางสาวรัญชา บริบาลบุรีภัณฑ์ นางเกษมศิริ จิตรจุน นางปราณี จันทวร นางยุวดี บํารุงบุตร นายปานชัย แก้วอัมพรดี พ.ต.ท.หญิงสุมน เนื่องจํานงค์ นางสมหมาย เริงสําราญ พลตรีหญิงพูลศรี เปาวรัตน์ นางชลธิชา ชิณวงศ์ นางสาวกรรณิการ์ สรวยสุวรรณ์ นางรัฐนันท์ ตั้งเกียรติพชร และ รศ.ดร.กฤติกา แสนโภชน์
รัฐบาลไทย-ข่าวทำเนียบรัฐบาล-พลเอก ประวิตร ฯ รองนายกรัฐมนตรี ย้ำแก้ปัญหา จชต. เน้นความเข้าใจและการมีส่วนร่วม บังคับใช้กฎหมายไม่ก้าวล่วงสิทธิมนุษยชน
วันพุธที่ 7 กันยายน 2565
พลเอก ประวิตร ฯ รองนายกรัฐมนตรี ย้ําแก้ปัญหา จชต. เน้นความเข้าใจและการมีส่วนร่วม บังคับใช้กฎหมายไม่ก้าวล่วงสิทธิมนุษยชน
พลเอก ประวิตร ฯ รองนายกรัฐมนตรี ย้ําแก้ปัญหา จชต. เน้นความเข้าใจและการมีส่วนร่วม บังคับใช้กฎหมายไม่ก้าวล่วงสิทธิมนุษยชน
วันนี้ (7 กันยายน 2565) เวลา 10.00 น. ณ ห้องประชุมสภาความมั่นคงแห่งชาติ พลเอก ประวิตร วงษ์สุวรรณ รองนายกรัฐมนตรี ได้เป็นประธานการประชุมคณะกรรมการแก้ปัญหา จชต.ครั้งที่ 2/65 ผ่านระบบ VTC เพื่อติดตามขับเคลื่อนงานการแก้ปัญหาพื้นที่ จชต.
ที่ประชุมรับทราบ รายงานสถานการณ์ข่าวและการขับเคลื่อนงานการแก้ปัญหาในพื้นที่ จชต. และผลการขับเคลื่อนงานของคณะกรรมการผู้แทนพิเศษของรัฐบาลในการแก้ปัญหา จชต. ปี 2565 รวมทั้ง ติดตามการขับเคลื่อนศูนย์พัฒนาทักษะภาษาเพื่อการสื่อสารในพื้นที่ และการส่งเสริมบทบาทสตรีในพื้นที่ให้มีบทบาท ไม่กีดกันและแบ่งแยกทั้งในและต่างประเทศ
ต่อจากนั้น ที่ประชุมได้ร่วมพิจารณาและให้ความเห็นชอบ (ร่าง) แผนการสนับสนุนการศึกษาของนักเรียนและนักศึกษาไทยมุสลิม ที่ศึกษาต่อในต่างประเทศ พ.ศ.2566-2570 ที่ครอบคลุมการดูแลนักศึกษาที่ประสงค์จะเดินทางไปต่างประเทศ ตั้งแต่ก่อนการเดินทาง ระหว่างศึกษาและหลังสําเร็จการศึกษา โดยแผนดังกล่าว ได้รับความร่วมมือและมีส่วนร่วมด้วยดีจากทุกภาคส่วน เพื่อการจัดการเรียนรู้ที่เหมาะสม เน้นส่งเสริมภาษาและ สร้างสัมพันธ์อันดีกับชุมชน การเสริมระบบสาธารณสุข ความรู้ด้านอาชีพ กระบวนการทางความคิด ( Mindset ) และการพัฒนาทักษะภาษาที่จําเป็น โดยปัจจุบันคาดการณ์ว่ามีนักศึกษาไทยมุสลิม ศึกษาต่อในต่างประเทศมากกว่า 6,000 คน
พลเอก ประวิตร ฯ ได้ย้ําว่า รัฐบาลให้ความสําคัญกับการสนับสนุนพัฒนาบุคลากรไทยทุกเชื้อชาติและศาสนา เพื่อร่วมกลับมาร่วมเป็นกําลังหลักพัฒนาประเทศ โดยกําชับให้จัดทําระบบฐานข้อมูลร่วมกันและดึงทุกภาคส่วน เข้ามามีส่วนร่วมสนับสนุนการศึกษา พร้อมทั้งขอให้เจ้าหน้าที่ทุกระดับ มีความเข้าใจและขับเคลื่อนดําเนินงานร่วมกันอย่างเป็นระบบ พร้อมย้ําสั่งการ ต้องพยายามสื่อสารทําความเข้าใจ และสร้างการมีส่วนร่วมกับประชาชนในพื้นที่ให้มากขึ้น ทั้งงานความมั่นคงและการพัฒนาคุณภาพชีวิตของประชาชน และต้องดูแลไม่ให้มีการละเมิดสิทธิมนุษยชนในพื้นที่ร่วมกันไปอย่างต่อเนื่อง
รัฐบาลไทย-ข่าวทำเนียบรัฐบาล-ลุงป้อม หนุนโครงการพัฒนาดิจิทัล ผ่านกลั่นกรองแล้ว 46 โครงการ มุ่งยกระดับคุณภาพชีวิตประชาชน
วันศุกร์ที่ 30 กันยายน 2565
ลุงป้อม หนุนโครงการพัฒนาดิจิทัล ผ่านกลั่นกรองแล้ว 46 โครงการ มุ่งยกระดับคุณภาพชีวิตประชาชน
ลุงป้อม หนุนโครงการพัฒนาดิจิทัล ผ่านกลั่นกรองแล้ว 46 โครงการ มุ่งยกระดับคุณภาพชีวิตประชาชน
เมื่อวันที่ 29 กันยายน 2565 พล.อ.ประวิตร วงษ์สุวรรณ รองนายกรัฐมนตรี รักษาราชการแทน นายกรัฐมนตรี เป็นประธานการประชุมคณะกรรมการบริหารกองทุนพัฒนาดิจิทัลเพื่อเศรษฐกิจและสังคม (บอร์ดกองทุนดิจิทัล) ครั้งที่ 4/2565 โดยมีนายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม และนายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ เข้าร่วม ที่ประชุมได้ให้ความเห็นชอบและอนุมัติโครงการหรือกิจกรรมที่ขอรับการสนับสนุนจากกองทุนฯ ที่ผ่านหลักเกณฑ์เข้าสู่การพิจารณา จํานวน 572 โครงการ โดย 46 โครงการผ่านกระบวนการวิเคราะห์กลั่นกรองโครงการ และเข้าสู่การพิจารณาของคณะกรรมการบริหารกองทุนฯ ซึ่งคณะกรรมการฯ ได้พิจารณาอนุมัติแบ่งเป็นโครงการหรือกิจกรรมฯ ที่มีวงเงินเกินกว่า 10 ล้านบาท จํานวน 33 โครงการ และโครงการหรือกิจกรรมฯ ที่มีวงเงินไม่เกิน 10 ล้านบาท จํานวน 8 โครงการ ทั้งนี้การเปิดรับการสนับสนุนจากกองทุนพัฒนาดิจิทัลเพื่อเศรษฐกิจและสังคม ประจําปีงบประมาณพ.ศ. 2565 ได้กําหนดกรอบวงเงินทั้งสิ้น 2.5 ล้านบาท ภายใต้นโนบายทั้ง 4 ด้าน เพื่อขับเคลื่อนการพัฒนาด้านดิจิทัลของประเทศ ซึ่งกองทุนฯมีกําหนดประกาศผลการพิจารณาโครงการที่ได้รับการสนับสนุน ในช่วงเดือนตุลาคม 2565 หรือสามารถติดตามได้ที่เว็บไซต์ https://defund.onde.go.th
****************************
รัฐบาลไทย-ข่าวทำเนียบรัฐบาล-รมว.อว. ลงนาม MOU Higher Education Sandbox ของฉุกเฉินการแพทย์ ร่วม 10 สถาบัน ผลิตนักฉุกเฉินการแพทย์ 15,000 คน ในเวลา 10   ปี
วันจันทร์ที่ 5 กันยายน 2565
รมว.อว. ลงนาม MOU Higher Education Sandbox ของฉุกเฉินการแพทย์ ร่วม 10 สถาบัน ผลิตนักฉุกเฉินการแพทย์ 15,000 คน ในเวลา 10   ปี
รมว.อว. ลงนาม MOU Higher Education Sandbox ของฉุกเฉินการแพทย์ ร่วม 10 สถาบัน ผลิตนักฉุกเฉินการแพทย์ 15,000 คน ในเวลา 10
ปี
เมื่อวันที่ 2 สิงหาคม 2565 ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) เป็นประธานเปิดงานและลงนามความร่วมมือกับองค์กรภาคีเครือข่าย 10 สถาบัน ได้แก่ วิทยาลัยวิทยาศาสตร์การแพทย์เจ้าฟ้าจุฬาภรณ์ ราชวิทยาลัยจุฬาภรณ์, สถาบันการแพทย์ฉุกเฉินแห่งชาติ, มหาวิทยาลัยมหิดล, จุฬาลงกรณ์มหาวิทยาลัย, มหาวิทยาลัยนวมินทราธิราช, มหาวิทยาลัยมหาสารคาม, มหาวิทยาลัยพะเยา, มหาวิทยาลัยบูรพา, มหาวิทยาลัยนราธิวาสราชนครินทร์ และสถาบันพระบรมราชชนก โดยมี ศ.นพ.นิธิ มหานนท์ เลขาธิการราชวิทยาลัยจุฬาภรณ์ เป็นสักขีพยาน พร้อมตัวแทนผู้บริหารสถานศึกษาชั้นนําและสถาบันการแพทย์ฉุกเฉินแห่งชาติ รวม 10 สถาบันร่วมลงนามเห็นชอบ ณ โรงแรมมิราเคิล แกรนด์ กรุงเทพฯ
.
ศ.(พิเศษ) ดร.เอนกกล่าวว่า มีความยินดีเป็นอย่างยิ่งที่ได้เป็นส่วนหนึ่งในพิธีลงนาม MOU Higher Education Sandbox ของฉุกเฉินการแพทย์ โดยการร่วมมือระหว่างรัฐบาลและเอกชน จะสามารถสร้างประโยชน์ต่อประชาชนไทยและประเทศชาติได้อย่างมาก ในปัจจุบันเราอยู่ในยุคที่ต้องทํางานให้ดี ในปริมาณมาก รวดเร็ว และประหยัด นอกจากนี้จะต้องสวมหัวใจผู้บุกเบิก เพื่อให้ทุกงานออกมาได้อย่างมีประสิทธิภาพสูงสุด
ด้านศาสตราจารย์คลีนิก แพทย์หญิงโฉมศรีโฆษิตชัยวัฒน์ อธิการบดีวิทยาลัยวิทยาศาสตร์การแพทย์เจ้าฟ้าจุฬาภรณ์ ราชวิทยาลัยจุฬาภรณ์ เผยว่า การบริการการแพทย์ฉุกเฉินนอกโรงพยาบาล เป็นงานบริการที่มีความสําคัญอย่างยิ่งต่อระบบสุขภาพของประเทศ โดยมีหลักฐานเชิงประจักษ์ว่า “การที่ผู้ป่วยฉุกเฉินวิกฤตได้รับการปฏิบัติการทางการแพทย์ขั้นสูงตั้งแต่เมื่ออยู่นอกโรงพยาบาล ทําให้มีอัตราการรอดชีวิตสูงขึ้นอย่างมีนัยสําคัญ” ดังนั้นการบริหารการแพทย์ฉุกเฉินจําเป็นต้องมีบุคลากรที่มีความรู้ความสามารถในการทําหน้าที่บริบาลผู้ป่วยฉุกเฉินนอกโรงพยาบาลอันเป็นการคุ้มครองความปลอดภัยของผู้ป่วยฉุกเฉิน ในทางกลับกัน ประเทศไทยได้มีการจัดการศึกษาด้านการแพทย์ฉุกเฉินการแพทย์ระดับปริญญามาแล้วประมาณ 13 ปี แต่มีอัตราการผลิตบัณฑิตฉุกเฉินการแพทย์เพียงปีละ 180 – 200 รายเท่านั้น ซึ่งไม่เพียงพอต่อความต้องการของประเทศ ดังนั้นการจัดพิธีลงนามความร่วมมือดังกล่าวมีเป้าหมายเพื่อให้ประเทศมีบุคลากรทางการแพทย์ที่มีความสามารถระดับสูงอย่างเพียงพอและรวดเร็ว โดยใช้โอกาสจาก อว. ในด้านการจัดการศึกษาที่แตกต่างจากมาตรฐานการอุดมศึกษา ตอบสนองนโยบายและยุทธศาสตร์การพัฒนาประเทศ
รัฐบาลไทย-ข่าวทำเนียบรัฐบาล-ความคืบหน้าโครงการลงทะเบียนเพื่อสวัสดิการแห่งรัฐ ปี 2565
วันพุธที่ 26 ตุลาคม 2565
ความคืบหน้าโครงการลงทะเบียนเพื่อสวัสดิการแห่งรัฐ ปี 2565
วันพุธที่ 26 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลพัฒนาระบบดูแลผู้มีรายได้น้อยให้ทั่วถึงและตรงความต้องการ
จึงดําเนินโครงการลงทะเบียนเพื่อสวัสดิการแห่งรัฐ ปี 2565 ซึ่งปัจจุบันมีผู้ลงทะเบียนแล้วกว่า 21 ล้านราย
ผู้มีรายได้น้อยที่สนใจยังคงลงทะเบียนได้ถึงวันที่ 31 ต.ค.2565 ที่หน่วยงานรับลงทะเบียนทั่วประเทศ หรือ
ทางเว็บไซต์ บัตรสวัสดิการแห่งรัฐ.mof.go.th และ welfare.mof.go.th ในเวลา 6.00 – 23.00 น.ของทุกวัน
สําหรับผู้ลงทะเบียนแล้วแต่ขึ้น “สถานะการลงทะเบียนไม่สมบูรณ์” ตรวจสอบข้อมูลได้ที่ที่ว่าการอําเภอ หรือ
สํานักงานเขต หากพบข้อมูลไม่ถูกต้อง ขอให้ดําเนินการแก้ไขที่หน่วยงานที่ยื่นแบบฟอร์มลงทะเบียนไว้
ส่วนผู้ที่ลงทะเบียนทางเว็บไซต์แก้ไขข้อมูลได้ที่หน่วยงานรับลงทะเบียนใดก็ได้ ให้แล้วเสร็จภายในวันที่ 17
พ.ย.2565
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โค้งสุดท้าย รีบใช้คนละครึ่งเฟส 5 ก่อนสิ้นสุดโครงการ 31 ต.ค. นี้
วันอาทิตย์ที่ 30 ตุลาคม 2565
โค้งสุดท้าย รีบใช้คนละครึ่งเฟส 5 ก่อนสิ้นสุดโครงการ 31 ต.ค. นี้
.....
นับถอยหลังช่วงโค้งสุดท้ายแล้ว สําหรับโครงการ “คนละครึ่ง เฟส 5” ซึ่งเป็นหนี่งในมาตรการรักษากําลังซื้อในประเทศและบรรเทาภาระค่าใช้จ่ายให้ประชาชน ช่วยเพิ่มสภาพคล่องให้ร้านค้ารายย่อยและฟื้นฟูเศรษฐกิจของประเทศในภาพรวม โดยเริ่มให้ประชาชนผู้รับสิทธิใช้จ่ายตามโครงการมาตั้งแต่วันที่ 1 ก.ย. 65 เป็นต้นมา
.
สําหรับผู้ได้รับสิทธิและยังมีวงเงินสิทธิคงเหลือ สามารถใช้สิทธิให้ครบวงเงินโครงการ 800 บาท ได้ถึงวันจันทร์ที่ 31 ต.ค. 65 เวลา 22.59 น. ซึ่งเป็นวันสิ้นสุดโครงการ หากเลยระยะเวลาดังกล่าว จะถูกตัดสิทธิสําหรับวงเงินที่เหลือทันที
#ไทยคู่ฟ้า#สื่อสารรัฐบาลไทย
-------------------